Nos Hugo de Fontanis officialis civitatis Cabilonensis, notum facimus universis presentes litteras inspecturis, quod ad nos veniens frater Galterus de Clux celerarius ac procurator religiosum virorum abbatis et conventus Firmitatis supra Graonam, Cysterciensis ordinis Cabilonensis dyocesis, nomine procuratoris ipsorum religiosum et pro ipsis nobis quandam litteram donacionis perpetue sigillis bone memorie episcopi quondam Cabilonensis, et comitis quondam Cabilonensis ac Gaufridi Dalmacii domini quondam Marcelliaci sigillatam ut prima facie apparebat, supplicavit que nobis idem procurator nomine procuratoris quo supra, quod cum eisdem religiosis sit necessarium dictam litteram in pluribus locis suppositis habere, et ad diversa loca supposita transferre, ne propter tenuitamem pergameni citius posset corrumpi, ne etiam propter multiplices et varios casus fortuitos, aquarum naufragia, viarum discrimina la Tronum vel Pridonum incursus, dictam litteram perdi, destrui, adnullari, cancellari, vel alias deperire contigeret, ut nos faceremus dictam litteram exemplari insinuari, et in publicam formam redigi, nos vero ejus supplicationi annuentes, dictam litteram diligenter inspeximus, et ea diligenter inspectura ipsam in nulla sui parte viciatam reparimus, nec corruptam. Quare, nos dictam litteram per Constancium de Chambuy clericum publicum civitatis nostre notarium, et juratum, auctoritate nostra precipimus exemplari, et in publicam formam redigi, tenor cujus litteram sequitur in hec verba. Ego, Gaufridus Dalmacius, do, et concedo, Deo, et sancte Marie, et monachis de Firmitate abbatie videlicet et grangis eorum laudante uxore mea Engeltrude omnes usus necessarios ad pastus peccorum et animalium in omni potestate Marcelliaci, salvo jure canonicorum Grannepolitanorum extra terminos inferius annotatos circa Marcelliacum, sicut videlicet vadit via a ponte Bondum apud sanctum Privatum, et sicut aqua de Malonna portat versus malam charreriam, et sicut via male Charrerie tendit ad viam venientem a sancto Privato, apud Monestei. Si forte peccora terminos istos transierint et dampnum aliquod intulerint, pro dampni extimacione, sine alia occasione, dimictantur. Do etiam in bosco Bongie usus omnium lignorum viridium et siccorum, preter quercus virides, et de ipsis quercubus ad faciendas retortas, quales duo homines torquere possunt, et infra. In isto quoque, et in aliis boscis opilionibus eorum manentibus ibi, concedo usus ad faciendas burgos, et cetera necessaria accipere. Concedo quoque omnes usus necessarios in manso Roberti de Vavra, absque dampno pratorum et frugum, et duas rellias ferri, et quicquid habeo in manso Borget de Chasul, et in prato quod habebat a Roberto de Bixe, sine ulla retentione, et tuicionem contra omnes homines ex his omnibus in quantum justicia exegerit promicto. Si que autem inter nos querele fuerant invicem, benigne et bona fide condonate sunt. Ex hoc, dederunt michi monachi D solidis uxori mee, XL, et promisi eis ne aliam gentem de aliqua religione super eorum usus inducerem. Ex hac autem convencione cartam scribere mandavi, anno dominice Incarnationis Mo Co LXXXIo, et sigillis episcopi Cabilonensis, et comitis Cabilonensis, et meo, munire feci. Testes : Hugo de Reins canonicus; Gaufridus presbyter de Jamblia; Hugo Dangio; Bartholomeus de Genestei; Stephanus de Reins; Stephanus prepositus de Marcille; Ansericus; et Hugo de Bixe, monachus Firmitatis. Hoc autem totum absque reclamacione et calumpnia laudaverunt atque concesserunt filii mei : Hugo, Reinaldus, et Gaufridus. Testes : Bernardus de Buxi, Stephanus de Reins, Petrus presbyter sancte Marie de Bosco, Herveius monachus Firmitatis. Quod exemplum sit factum, insinuamus et predicte insinuacioni ac in publicam formam redactioni, auctoritatem nostram interponimus et decretum, pro hoc autem eandem auctoritatem cum originali littera habiturum. In cujus rei testamentum sigillum civitatis Cabilonensis predicte presentibus litteris duximus apponendum. Datum die jovis post dominicam qua cantatur Judica me, anno domini Mo CCCo, decimo octavo civitatis de Chambuy.